**489/2019. (X.31.) Kgy. sz. határozat**

1./ A Közgyűlés Gál Sándort, a Haladás Sportkomplexum Fejlesztő Nonprofit Kft.ügyvezetőjét a Polgári Törvénykönyvről szóló 2013. évi V. törvény 3:25. § (2) bekezdése alapján 2019. október 31. napjával ügyvezetői tisztségéből visszahívja, és határozatlan idejű munkaviszonyát - a Munka Törvénykönyvéről szóló 2012. évi I. törvény 210.§ (1) bekezdés b) pontjában foglaltakat is figyelembe véve - 30 napos felmondási idővel megszünteti. A Közgyűlés a munkavállalót 2019. november 5. napjától a felmondási idő végéig mentesíti a munkavégzési kötelezettség alól.

2./ A Közgyűlés felhatalmazza a polgármestert, hogy az ezzel összefüggő munkajogi dokumentumokat aláírja.

**Felelős**: Dr. Nemény András polgármester

 (a végrehajtás előkészítéséért: Dr. Károlyi Ákos jegyző)

**Határidő**: azonnal